2016. gada 15. martā Rīkojums Nr. 193

Rīgā (prot. Nr. 13  4. §)

## Par pamatbudžeta programmas "Ekonomikas attīstības programma" finanšu līdzekļu izmantošanu

1.  2016. gadā palielināt apropriāciju izdevumiem (pārējie valsts budžeta uzturēšanas izdevumu transferti no valsts pamatbudžeta uz valsts pamatbudžetu) Ekonomikas ministrijas budžeta programmā 33.00.00 "Ekonomikas attīstības programma" 498 636 *euro* apmērā, novirzot tam citu pašu ieņēmumu (maksājumi, kurus veic ārzemnieks, piesakoties termiņuzturēšanās atļaujas izsniegšanai) naudas līdzekļu atlikumu uz 2016. gada 1. janvāri 498 636*euro* apmērā, un veikt transferta pārskaitījumu:

1.1. uz Iekšlietu ministrijas valsts pamatbudžeta apakšprogrammu 11.01.00 "Pilsonības un migrācijas lietu pārvalde" – 230 836 *euro* apmērā, lai izstrādātu papildu funkcionalitātes Uzturēšanās atļauju reģistrā (pamatkapitāla veidošana);

1.2. uz Iekšlietu ministrijas valsts pamatbudžeta programmu 09.00.00 "Drošības policijas darbība" – 221 000 *euro* apmērā, lai segtu izdevumus, kas saistīti ar Drošības policijas kapacitātes stiprināšanu (preces un pakalpojumi);

1.3. uz Finanšu ministrijas valsts pamatbudžeta apakšprogrammu 31.02.00 "Valsts parāda vadība" – 46 800 *euro* apmērā, lai segtu izdevumus, kas saistīti ar samaksas veikšanu akciju sabiedrībai "Latvijas Centrālais depozitārijs" par īpašam mērķim noteikto bezprocentu obligāciju uzskaites un norēķinu nodrošināšanu (preces un pakalpojumi).

2.  2016. gadā palielināt apropriāciju izdevumiem subsīdijām un dotācijām Ekonomikas ministrijas budžeta programmā 33.00.00 "Ekonomikas attīstības programma" 859 385 *euro* apmērā, novirzot tam citu pašu ieņēmumu (maksājumi, kurus veic ārzemnieks, piesakoties termiņuzturēšanās atļaujas izsniegšanai) naudas līdzekļu atlikumu uz 2016. gada 1. janvāri 859 385 *euro* apmērā, lai nodrošinātu naudas līdzekļu pārskaitīšanu akciju sabiedrībai "Attīstības finanšu institūcija Altum" (mērķis – finansēt Pirmā mājokļa programmas īstenošanu).

3. Ekonomikas ministrijai, Finanšu ministrijai un Iekšlietu ministrijai sagatavot un noteiktā kārtībā iesniegt Finanšu ministrijā pieprasījumu par apropriācijas izmaiņām atbilstoši šā rīkojuma 1. un 2. punktam.

4. Finanšu ministram normatīvajos aktos noteiktajā kārtībā iesniegt Saeimas Budžeta un finanšu (nodokļu) komisijai informāciju par apropriācijas palielinājumu izdevumiem no citu pašu ieņēmumu naudas līdzekļu atlikuma uz 2016. gada 1. janvāri un, ja Saeimas Budžeta un finanšu (nodokļu) komisija nav iebildusi, veikt šā rīkojuma 1. un 2. punktā minēto apropriācijas palielinājumu.

5. Lai nodrošinātu Pirmā mājokļa programmas finansēšanu, Finanšu ministrijai, Ekonomikas ministrijai un Zemkopības ministrijai kā akciju sabiedrības "Attīstības finanšu institūcija Altum" kapitāla daļu turētājām nodrošināt, ka šā rīkojuma 2. punktā minētie finanšu līdzekļi tiek ieskaitīti akciju sabiedrības "Attīstības finanšu institūcija Altum" rezerves kapitālā.

Ministru prezidenta vietā –

zemkopības ministrs Jānis Dūklavs

Ministru prezidenta biedrs,

ekonomikas ministrs Arvils Ašeradens